ει δε τις [τολμησει παραβηναι ταυτα θεσπιζομεν αυτον] στρατιας εκπιπτιν η[ν ελαχεν και τη νομιμη ποινη υπο]βαλλεσθαι τον δε την αρχην εχοντα των σ[τενων ποινην] πεντηκοντα χρυσου κατατιθεναι λιτρας ει τε οιωδηποτε τροπω παραβαλωσιν οι τυποι της ημετερας ευσεβιας αγρυπνιν γαρ αυτον και πολυπραγμονιν εκαστα βουλομεθα ωστε μηδενα κακουργουντα λανθανειν ταυτα δε και εν αυτοις προτεθηναι τοις τοποις εθεσπισαμεν και στηλαις ενχαραττεσθαι λιθιναις ενπηγνυμεναις εκει προς τη θαλαττη ωστε και τους απαιτουντας και τους απαιτουμενους αναγινωσκιν τον νομον και τους μεν δεδιοτας απεχεσθαι της απληστιας τους δε θαρρουντας μη ανεχεσθαι βλαβης και τον περιβλεπτον κομητα των στενων αει την απιλην εν τοις πραγμασιν ορωντα την εν τοις εργοις πιραν ει ραθυμηση προσδεχεσθαι γνωσις συνηθειων ας παριχον προ ετων εικοσει και εικοσει δυο των στενων οι ναυκληροι ως πολυπραγμονησας ο ενδοξωτατος επαρχος της πολεως ανηγαγεν τη ημετερα ευσεβια αστινας και επι του παροντος και μετα ταυτα προσηκει μονας διδοναι ουτως οι οινηγοι παντες οι τον οινον κομιζοντες εις την βασιλιδ[α τα]υτην πολειν πλην μονον των κιλικων κλασσικοις των στενων φολλις εξ και ξεστας δυο οι εληγοι και οσπριγοι και λαρδηγοι κλασσικοις των στενων φολλις εξ οι κιλικες ναυκληροι κλασσικοις των στενων φολλις τρις και υπερ προβας κερατιν εν και εν τω εκποριζιν κερατια δυο οι σιτηγοι κλασσικοις των στενων φολλις τρις και λογω προβας σιτου μοδιος εις και εν τω εκποριζιν εντευθεν ετερους φολλις τρις.
Tr.: nördl. Troas — Nara Burun [A: Abydos] — 527-565 n.Chr. — AM 4,1879,307-311; SEG 34,1984,1243